Document ID: /roh_data/filtered/Billingualer_Corpus_interleaved-de-rm.jsonl.gz/934

This is a text translated from German to Rumantsch Grischun.
Elitte von Karajan-Kulturfonds 2004 - Ein Hauptpreis, fünf Förderpreise, ein Sonderpreis

Clau Scherrer heisst der diesjährige Haupt-Preisträger des Eliette von Karajan-Kulturfonds. Zudem werden fünf Förderpreise vergeben. Für die Jugendförderung erhält die Kammerphilharmonie Graubünden einen Sonderpreis.

Die Preisträgerinnen und Preisträger sind alle junge Dirigentinnen und Dirigenten. Das diesjährige Thema für den Preis aus dem Eliette von Karajan-Kulturfonds steht der Stifterin darum besonders nahe. Nichts desto trotz wird die Preisverleihung 2004 voraussichtlich die letzte sein. Die Zukunft des Eliette von Karajan-Kulturfonds ist noch völlig offen.

Neben dem Hauptpreis an Clau Scherrer erhalten fünf weitere Künstlerinnen einen Förderpreis: Corina Barandun, Manuela Bühler, Ruth Michael, Alexandra Peterelli und Ruth Soland. Für die Förderung des Nachwuchses erhält die Kammerphilharmonie Graubünden einen Sonderpreis. Der Hauptpreis ist mit 50'000 Franken, die Förderpreise sind mit je 15'000 Franken und der Sonderpreis ist mit 20'000 Franken dotiert.

Der Hauptpreis

Clau Scherrer

wurde 1976 in Trun geboren. Mit 6 Jahren erhält er seinen ersten Klavierunterricht bei Armin Caduff an der "Scola da musica Surselva". Schon mit 12 Jahren übernimmt er die Organistenstelle in Schlans.

1992-1997 besucht er das Musikgymnasium Feldkirch/Vorarlberg und studiert Klavier bei Prof. Ferenc Bognar am Landeskonservatorium für Vorarlberg. Es folgen diverse Preise und Auszeichnungen, u.a. erhält er den Förderpreis des Kantons Graubünden (1989/Fargliuns Scherrer), den 1. Lions-Preis für junge Musiker an der Musikschule Surselva (1990), den Preis der CRR (1992), diverse Auszeichnungen als Klavierpartner beim österreichischen Bundeswettbewerb "Prima la Musica" in der Solowertung (1996) und den Kulturpreis (2002) von der Gemeinde Trun.

Seit 1998 korrepetiert er regelmässig am Landestheater für Vorarlberg in Bregenz. Mit Auszeichnung schliesst er im 1999 das Konzertdiplom sowie im 2002 das Lehr- und Konzertdiplom ab. Ebenfalls an der Musik-Akademie Basel beendet er sein Chorleitungsstudium mit Auszeichnung.

Der junge Musiker kann eine rege Konzert- und Kammermusiktätigkeit vorweisen und diverse Rundfunk- und CD-Aufnahmen, z.B. mit dem Ensemble Plus in Bregenz. Als Dirigent und Pianist arbeitete er u.a. mit folgenden Orchestern: Südwestdeutsche Philharmonie Konstanz, Landessymphonieorchester Bregenz, Barockorchester Capriccio Basel, Kammerphilharmonie Graubünden, Collegium Musicum St. Gallen, Staatsphilharmonie Oradea (Rumänien).

Clau Scherrer gründet im Jahre 1999 den Chor Cantus Firmus Surselva und ab November 2004 übernimmt er den bekannten "Chor Viril Lumnezia". Im Januar 2005 wird er voraussichtlich als Assistent der Opernproduktionen im Landestheater Bregenz fungieren. Daneben unterrichtet er an der Musikschule Domat/Ems und an der Musikschule Surselva.

Fünf Förderpreise

Corina Barandun

wurde 1968 in Filisur geboren. Neben dem Besuch der Sekundarschule beginnt sie ihren Klavierunterricht. Während des Studiums am Lehrerseminar, hat sie die Möglichkeit im Freiwilligen Chor und im Bündner Singkreis mitzuwirken. Zusätzlich zum Klavierunterricht, besucht sie einen Orgel- und Musikunterricht und ist Mitglied im Vocalensemble der Musikschule HDH, unter der Leitung von Luzius Hassler. Anschliessend studiert sie an der Akademie für Kirchen- und Schulmusik in Luzern, wo sie im Hauptfach: Gesang und Chorleitung abschliesst.

Anfang 1990 beginnt sie ihre ersten musikalischen Leitungen bei verschiedenen Chören, u.a. Postmännerchor Luzern, Männerchor Egolzwil und Kirchenchor Thusis. Sie ist Gründerin und Leiterin des Kinderchors der Musikschule Viamala. Als Mitglied ist sie im Vocalensemble "Cantaurora" und in der Musikkommission des kantonalen Gesangsverbands tätig.

Manuela Bühler

wurde 1975 in Samedan geboren. Während der gesamten Schulzeit nimmt sie Akkordeon- und Gitarrenunterricht an der Musikschule Morell in St. Moritz. Das Lehrerseminar in Chur beendet sie mit einer Klavier- und Kirchenorgelausbildung und zwischen 1995-1997 besucht sie die Dirigentenkurse I und II beim kantonalen Gesangsverband. Sie vertieft ihr Musikstudium am Konservatorium in Zürich, das sie mit der Ausbildung zur Dirigentin mit Chorleiter-Diplom abschliesst.

Während ihrer Schulzeit nimmt sie an mehreren Musikwettbewerben Coupe Suisse de l'Accordeon teil. Ihre erste Tätigkeit als Dirigentin beginnt sie beim romanischen Seminar-Chor und beim Quartettdubel. Als Akkordeon-Lehrerin ist sie im Teilpensum während ca. 2 Jahren bei der Musikschule Mittelbünden in Savognin und später als Musiklehrerin an der Sekundarschule Bischofszell tätig. Daneben ist sie Dirigentin beim Frauenchor/Pfungen bei Winterthur.

Neben ihrer Beschäftigung als Filialleiterin des Musikgeschäfts Noten-Punkt in Winterthur dirigiert Manuela Bühler heute den Chor maschado/Donat im Schams und den gemischten Chor Bündnerverein in St. Gallen. Dazu ist sie Präsidentin des Chors Cantaurora in Chur, dessen Leiter Peter Appenzeller ist.

Ruth Michael

wurde 1966 in Chur geboren. Ihr Musikstudium beginnt sie mit einem Violinunterricht an der Musikschule in Chur und setzt es danach in Schaffhausen und Zürich fort, wo sie das Lehrdiplom erlangt.

Heute unterrichtet sie Violine an der Musikschule in Chur und Landquart. Daneben beschäftigt sie sich musiktherapeutisch mit schwerstbehinderten Kindern im Kinderheim "Therapeion" in Zizers sowie im "Schulheim Chur" und gibt jedes Jahr Konzerte zusammen mit Behinderten. Dazu ist sie Konzertmeisterin bei der "Orchestrina" in Chur, die von Heinz Girschweiler geleitet wird, und ist Dirigentin des reformierten Kirchenchors von Domat/Ems. Ruth Michael ist in verschiedenen Kammermusikformationen tätig, insbesondere seit ca. 3 Jahren im "Ensemble 2".

Alexandra Peterelli

wurde 1973 in Chur geboren. Nach einem Jahr Studium der Musikwissenschaft an der Universität Zürich beginnt sie im 1994 mit einem 5-jährigen Musikstudium an der Musikakademie in Luzern, das sie mit dem Diplom Schulmusik I (Hauptfächer Gesang und Chorleitung) und mit dem Lehrdiplom Sologesang abschliesst.

Ihre Tätigkeit als Chorleiterin beginnt sie im 1995 bei verschiedenen Chören z.B. beim gemischten Chor Masans, beim gemischten Chor Rhäzüns und beim gemischten Chor "Las Vouschs dalla Gelgia", wo sie als Vizedirigentin tätig ist. Zusammen mit ihrem Vater gründet sie den Kinder- und Jugendchor "Ridens" und übernimmt später dessen Leitung. Im 1996 beginnt sie an verschiedenen Musikschulen (Bonaduz, Viamala und Mittelbünden) zu unterrichten und dazu an der Bündner Kantonsschule, an der Pädagogischen Fachhochschule und auf privater Basis Sologesang.

Seit 2001 widmet sich Alexandra Peterelli dem Aufbau und der Leitung des Kinder- und Jugendchors im Surmeir "Chor d'unfants e giuvenils Surmeir". Daneben hat sie ein Ensemble gegründet, mit dem sie u.a. den Gesangspart zum Musiktheater "Farm der Tiere" einstudiert und geleitet hat, das im Sommer 2004 als Eigenproduktion im Rahmen des Jubiläumsprogramm "5 Jahre Kulturwochen in der Burg Riom" aufgeführt wurde.

Ruth Soland

wurde 1966 im Engadin geboren. Schnelle Fortschritte im Geigen-, Klavier- und Gesangsunterricht zeigen schon in ihrer Kindheit und Jugend ihre musikalische Begabung. Es folgt das Studium der Musik (Sologesang, Dirigieren und Schulmusik II) in Winterthur und Basel.

Ruth Soland ist Gesangssolistin, Dirigentin, Chorleiterin und Gymnasiallehrerin. Als Chorleiterin arbeitet sie mit dem international bekannten Ensemble Camerata Bern, dem Kammerorchester la Passione Basel, dem Symphonischen Orchester Zürich und dem Amar Quartett. In der Saison 2002/03 dirigiert sie Mozarts grosse C moll Messe in Zürich, Baden und Biel sowie das Requiem von Gounod in Baden.

Im 2004 tritt sie an den Musikfestwochen Baden, am Festival Kultour und an der Petite Messe Solenne von Rossini in Baden auf. Neben dem Musikunterricht an der Kantonsschule Zofingen, ist sie schon seit 7 Jahren künstlerische Leiterin des Kammerchors Baden.

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

Data: 08.12.2004

Fond cultural Elitte von Karajan 2004 - In premi principal, tschintg premis da promoziun, in premi spezial

Clau Scherer sa numna il purtader da quest onn dal premi principal dal fond cultural Eliette von Karajan. Ultra da quai vegnan surdads tschintg premis da promoziun. Per la promoziun da giuvenils survegn la filarmonia da chombra dal Grischun in premi spezial.

Las purtadras ed ils purtaders dals premis èn tuts giuvnas dirigentas e giuvens dirigents. Il tema ch'è vegnì dà quest onn per il premi dal fond Eliette von Karajan stat perquai fitg datiers a la fundatura. Tuttina vegn la distribuziun dals premis 2004 probablamain ad esser l'ultima. L'avegnir dal fond cultural Eliette von Karajan è dal tuttafatg indecis.

Ultra dal premi principal a Clau Scherrer survegnan tschintg ulteriuras artistas ed artists in premi da promoziun: Corina Barandun, Manuela Bühler, Ruth Michael, Alexandra Peterelli e Ruth Soland. Per la promoziun da la generaziun giuvna survegn la filarmonia da chombra dal Grischun in premi spezial. Il premi principal è dotà cun 50'000 francs, ils premis da promoziun èn dotads cun mintgmai 15'000 francs, ed il premi spezial è dotà cun 20'000 francs.

Il premi principal

Clau Scherrer

è naschì l'onn 1976 a Trun. Cun 6 onns survegn el sia emprima instrucziun da clavazin tar Armin Caduff a la scola da musica Surselva. Gia cun 12 onns surpiglia el la plazza d'organist a Schlans.

1992-1997 frequenta el il gimnasi da musica Feldkirch/Vorarlberg e studegia clavazin tar prof. Ferenc Bognar al conservatori statal da Vorarlberg. I suondan differents premis e differentas distincziuns, tranter auter survegn el il premi da cultura dal chantun Grischun (1989/Fargliuns Scherrer), il premi lions per giuvens musicists a la scola da musica Surselva (1990), il premi CRR (1992), diversas distincziuns sco partenari al clavazin tar la concurrenza federala austriaca "Prima la Musica" en la valitaziun da solistas e solists (1996) ed il premi da cultura da la vischnanca da Trun (2002).

Dapi l'onn 1998 correpetescha el regularmain al teater dal stadi da Vorarlberg a Bregenz. Cun distincziun terminescha el l'onn 1999 il diplom da concert sco er l'onn 2002 il diplom d'instrucziun e da concert. Medemamain cun distincziun terminescha el ses studi da dirigent da chor a l'academia da musica a Basilea.

Il giuven musicist po preschentar ina viva activitad da concerts e da musica da chombra e diversas registraziuns da radio e da DC, p.ex. cun l'Ensemble Plus a Bregenz. Sco dirigent e pianist lavura el tranter auter cun ils suandants orchesters: la filarmonia da la Germania dal sidvest a Constanza, l'orchester da sinfonia statal a Bregenz, l'orchester baroc Capriccio a Basilea, la filarmonia da chombra dal Grischun, il Collegium Musicum a Son Gagl, la filarmonia statala Oradea (Rumenia).

Clau Scherrer fundescha l'onn 1999 il chor Cantus Firmus Surselva e davent dal november 2004 surpiglia el l'enconuschent chor viril Lumnezia. Il schaner 2005 vegn el probablamain ad avair la funcziun d'assistent tar las producziuns d'opera en il teater statal a Bregenz. Daspera instruescha el a la scola da musica da Domat ed a la scola da musica Surselva.

Tschintg premis da promoziun

Corina Barandun

è naschida l'onn 1968 a Filisur. Sper la scola secundara cumenza ella sia instrucziun da clavazin. Durant il studi al seminari da magisters ha ella la pussaivladad da cooperar al chor facultativ ed al tschertgel da chant dal Grischun. Sper l'instrucziun da clavazin frequenta ella ina instrucziun d'orgla e da musica ed è commembra da l'ensembel vocal da la scola da musica HDH, sut la direcziun da Luzius Hassler. Suenter studegia ella a l'academia per musica da baselgia e musica da scola a Lucerna, nua ch'ella terminescha en il rom principal chant e direcziun da chor.

Il cumenzament da l'onn 1990 cumenza ella sias emprimas direcziuns musicalas tar differents chors, tranter auter tar il "Postmännerchor" da Lucerna, tar il chor viril d'Egolzwil e tar il chor da baselgia da Tusaun. Ella è la fundatura e dirigenta dal chor d'uffants da la scola da musica Viamala. Sco commembra è ella activa en l'ensembel vocal Cantaurora ed en la cumissiun da musica da la federaziun chantunala da chant.

Manuela Bühler

è naschida l'onn 1975 a Samedan. Durant tut il temp da scola frequenta ella l'instrucziun d'accordeon e da ghitara a la scola da musica Morell a San Murezzan. Il seminari da magisters a Cuira terminesche ella cun ina scolaziun da clavazin e d'orgla da baselgia e durant ils onns 1995-1997 frequenta ella ils curs da dirigent I e II tar la federaziun chantunala da chant. Manuela Bühler profundescha ses studi da musica al conservatori a Turitg. Ella terminescha cun la scolaziun da dirigenta cun il diplom da dirigenta dal chor.

Durant ses temp da scola sa participescha ella a differentas concurrenzas da musica Coupe Suisse de l'Accordeon. Sia emprima activitad sco dirigenta cumenza ella tar il chor rumantsch dal seminari e tar il quartet dubel. Sco magistra d'accordeon è ella engaschada en pensum parzial durant 2 onns tar la scola da musica dal Grischun central a Savognin e pli tard sco magistra da musica a la scola secundara da Bischofszell. Daspera è ella dirigenta dal chor da dunnas da Pfungen sper Winterthur.

Ultra da sia occupaziun sco manadra da la filiala da la fatschenta da musica "Noten-Punkt" a Winterthur dirigia Manuela Bühler oz il chor maschadà da Donat en Val Schons ed il chor maschadà da l'uniun grischuna a Son Gagl. Daspera è ella presidenta dal chor Cantaurora da Cuira che vegn dirigì da Peter Appenzeller.

Ruth Michael

è naschida l'onn 1966 a Cuira. Ses studi da musica cumenza ella cun ina instrucziun da violina a la scola da musica da Cuira e cuntinuescha quel lura a Schaffusa ed a Turitg, nu ch'ella cuntanscha il diplom d'instrucziun.

Oz instruescha ella violina a la scola da musica da Cuira e da Landquart. Daspera s'occupa ella da la terapia da musica per uffants fitg impedids en la chasa d'uffants "Therapeion" a Zizers sco er en il " Schulheim Chur" e dat mintg'onn concerts ensemen cun persunas impedidas. Ultra da quai è ella emprima violinista tar la "Orchestrina" a Cuira che vegn dirigida da Heinz Girschweiler ed è dirigenta dal chor da baselgia refurmà da Domat. Ruth Michael è activa en differentas furmaziuns da musica da chombra, spezialmain dapi ca. 3 onns en il "Ensemble 2".

Alexandra Peterelli

è naschida l'onn 1973 a Cuira. Suenter in onn studi da la scienza da musica a l'universitad da Turitg cumenza ella l'onn 1994 cun in studi da musica da 5 onns a l'acadiemia da musica da Lucerna. Quel terminescha ella cun il diplom da musica da scola I ( rom principal chant e direcziun da chor) e cun il diplom d'instrucziun per chant da solistas e da solists.

Sia activitad sco dirigenta dal chor cumenza ella l'onn 1995 tar differents chors p.ex. tar il chor maschadà da Masans, tar il chor maschadà da Razén e tar il chor maschadà "Las Vouschs dalla Gelgia", nua ch'ella è vicedirigenta. Ensemen cun ses bab fundescha ella il chor d'uffants e giuvenils "Ridens" e surpiglia pli tard la direcziun da quel. L'onn 1996 cumenza ella ad instruir en differentas scolas da musica (Panaduz, Viamala e Grischun central) ed a la scola chantunala grischuna, a la scol'auta professiunala da pedagogia e - sin basa privata - chant per solistas e solists.

Dapi l'onn 2001 sa deditgescha Alexandra Peterelli a la furmaziun e direcziun dal chor d'uffants e da giuvenils Surmeir. Daspera ha ella fundà in ensembel, cun il qual ella ha tranter auter inscenà e dirigì la part dal chant tar il teater da musica "Farm der Tiere" ch'è vegnì preschentà la stad 2004 sco atgna producziun en il rom dal program da giubileum "5 onns emnas da cultura en il chastè da Riom".

Ruth Soland

è naschida l'onn 1966 en Engiadina. Gia sco uffant e sco matta giuvna ha l'enorm progress en l'instrucziun da violina, clavazin e chant demussà ses talent musical. Suenter ha ella fatg il studi da musica (chant da solista, diriger e musica da scola II) a Winterthur ed a Basel.

Ruth Soland è solista da chant, dirigenta, dirigenta dal chor e magistra da gimnasi. Sco dirigenta dal chor lavur ella cun l'ensembel da renum internaziunal Camerata da Berna, cun l'orchester da chambra La Passione da Basilea, cun l'orchester da sinfonia da Turitg e cun il quartet Amar. En la stagiun 2002/03 dirigia ella la gronda messa da Mozart en C moll a Turitg, Baden ed a Bienna sco er il requiem da Gounod a Baden.

L'onn 2004 sa preschenta ella a las emnas da festa da musica da Baden, al festival Kultour ed a la Petite Messe Solenne da Rossini a Baden. Ultra d'instruir musica a la scola chantunala da Zofingen è ella gia dapi 7 onns manadra artisitica da l'orchester da chombra da Baden.

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

Data: 08.12.2004